Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Viime viikolla Eladin kaupungissa tapahtuneen -
tappavan terrori-iskun suorittaneet kaksi terroristia on saatu kiinni ja -
poliisi julkisti kummankin pääepäillyn henkilöllisyydet.
Molemmat ovat kotoisin Jeninin alueelta, keskisessä Israelissa.
Poliisi on pidättänyt myös 15 muuta henkilöä epäiltynä avunannosta.
Iskussa kuoli kolme uhria. Lisäksi seitsemän ihmistä loukkaantui, -
joista yksi on edelleen kriittisessä ja toinen vakavassa tilassa.
Hyökkäykset tapahtuivat useissa eri paikoissa Eladissa, -
molemmat palestiinalaiset olivat aseistautuneet kirveillä ja veitsillä.
Miehet hyökkäsivät ihmisten kimppuun amfiteatteripuistossa, -
jossa monet perheet olivat juhlimassa maan 74. itsenäisyyspäivää.
Hyökkäyksen jälkeen pääministeri Naftali Bennett -
tapasi puolustuslaitoksen korkeita virkamiehiä tilannearviointia varten -
ja päätettiin vahvistaa Juudean ja Samarian alueen joukkoja.
Gazaa hallinnoivan Hamasin tiedottaja puolestaan -
ylisti hyökkäystä sanoen, että se oli sankarillinen ja laadukas operaatio, -
joka on vakava isku miehitykselle ja sen turvallisuusjärjestelmälle.
Se, että iskun uhreilta jäi jälkeen yhteensä 16 lasta, -
ei saanut mainintaa Hamasin tiedotteessa.
Venäjän ulkoministeri Sergei Lavrov rinnasti puheessaan -
Ukrainan presidentin juutalaisen syntyperän natsijohtaja Adolf Hitleriin,
jossa Lavrovin mukaan oli myös juutalaista verta, -
ja yritti näin oikeuttaa Venäjän Ukrainassa tekemät -
sotatoimet ja ihmisoikeusrikokset.
Venäjän presidentti Vladimir Putin on aikaisemmin perustellut -
Ukrainan hyökkäystä tarpeella puhdistaa Ukraina natseista, -
mutta juutalaisten rinnastaminen natseihin -
oli monessa mielessä aivan ennen kuulumatonta.
Lavrovin lausunto saikin aikaan valtaisan vastalauseiden ryöpyn -
häntä itseään sekä samalla Venäjän sotatoimia vastaan niin Israelissa, -
kuin myös muualla maailmassa.
Myös Venäjän juutalaiset yhteisöt esittivät voimakkaita vastalauseita ja -
vaativat ulkoministeriltä julkista anteeksipyyntöä.
Sitä ei koskaan tullut, mutta epätavallista kyllä, -
Venäjän presidentti Vladimir Putin pyysi torstaina puhelinsoitossaan -
anteeksi pääministeri Naftali Bennettiltä Venäjän ulkoministerin -
Lavrovin esittämiä kommentteja, ilmoitti pääministerin kanslia.
Pääministeri hyväksyi anteeksi- pyynnön, mutta on huomioitavaa, -
että siitä ei milloinkaan kerrottu Venäjän omassa sisäisessä mediassa.
Sen sijaan Kremlin tiedottaja ilmoitti -
ministeriön kiinnittäneensä huomiota Israelin ulkoministeriön johtajan -
Jair Lapidin historianvastaisiin lausuntoihin,
jotka suurelta osin selittävät Israelin nykyisen hallituksen tuen suuntaa -
uusnatsihallinnolle Kiovassa.
Huolimatta Venäjän presidentin muodollisesta anteeksipyynnöstä -
Israelille, ovat maiden väliset suhteet kiristymässä entisestään.
Venäjän ulkoministeriön tiedottaja Maria Zakharova väitti, -
että israelilaiset palkkasoturit taistelivat äärioikeistolaisen -
Azovin rykmentin riveissä, jota Moskova on kutsunut uusnatsiksi.
Venäjä halusi Israelin ymmärtävän myös, että maiden väliset suhteet -
eivät ole sellaisenaan enää minkään itsestään selvyys, -
sillä varaulkoministeri Mihail Bogdanov oli kutsunut -
samoihin aikoihin vierailulle Hamasin korkeinta johtoa.
Niiden keskustelujen pääaihe oli Jerusalem ja erityisesti -
Temppelivuori, jossa kevään aikana tapahtuneet mellakat -
ovat nostaneet pöydälle sekä Jordanian -
että islamistiryhmien vaatimukset kansallistaa Temppelivuori -
kuuluvaksi yksinomaan islamin uskoa tunnustaville ryhmille.
Hamasin johto halunneekin varmistaa vierailun yhteydessä sen, -
että myös Venäjä tukee aikanaan YK:n turvallisuusneuvostolle ja -
yleiskokoukselle tuotavaa päätös- lauselmaa Temppelivuoren asemasta.
Vaikka voimasuhteet Israelin hallituksen ja opposition välillä -
ovat tällä hetkellä tasapainossa, kummallakin 60 edustajaa, -
on hallituksen eloonjääminen aivan hiuskarvan varassa.
Vaa`ankieliasemassa oleva arabipuolue Raamin edustajat -
eivät ole lainkaan yksimielisiä siitä, miten tullaan äänestämään -
oppositiossa olevan Likud-ryhmän esityksestä -
hallituksen hajottamisesta ja uusista vaaleista.
Jos arabipuolue pysyy yhtenäisenä, se ei suinkaan merkitse vielä sitä, -
että hallitus selviää ja jatkaa yhtenäisenä, -
sillä 9. toukokuuta alkanut kesäistuntokausi -
kestää aina heinäkuun loppuun saakka.
Sen aikana hallitus joutuu tuomaan parlamentille useita lakiesityksiä, -
joista ei olla yksimielisiä edes hallituspuolueiden kesken, -
joten Bennett-Lapid yhdistelmälle koittaa tulevina kuukausina -
vaikeat poliittiset ajat.
Hallituksen kasvavaa epätoivoa kuvasi hyvin se, -
että suurimman hallituspuolue Jesh Atidin ryhmän johtaja -
ilmoitti jokaiselle hallituspuolueiden kansanedustajalle, -
että kukaan ei saa olla poissa yhdestäkään äänestysistunnosta.
Poikkeus sallitaan vain sellaisessa tapauksessa, että kansanedustaja -
pystyy varmuudella ilmoittamaan jonkun sellaisen oppositiossa olevan -
kansanedustajan nimen, joka tulee myös olemaan poissa istunnosta.
Israelin nykyinen hallitus on joutunut, Venäjän lisäksi, nyt myös -
Yhdysvaltojen hallituksen silmätikuksi, koska pääministeri Naftali Bennett -
ilmoitti hallituksensa hyväksyvän lähes 4000 uuden kodin -
rakentamissuunnitelmat Juudean ja Samarian, -
eli ns. Länsirannan alueelle.
Vielä on epäselvää, vaikuttaako tämä päätös -
presidentti Joe Bidenin suunnitelmiin vierailla Israelissa -
tulevien kuukausien aikana, mutta osviittaa suhteiden huononemisesta -
antoi Yhdysvaltojen Israelin suurlähettiläs Tom Nides, -
joka mainitsi, että suunnitelma on erittäin tyhmä ja johtaa väistämättä -
kahden valtion mallin toteutumisen heikentymiseen.
Tasoittaakseen esiin nousseita vihan- ja tyytymättömyyden ilmaisuja, -
Israelin puolustusministeri Benny Gantz ilmoitti harkitsevansa -
yli tuhannen kodin rakennusluvan myöntämistä palestiinalaisille ja -
nimenomaan juuri Juudean ja Samarian C-alueille, -
jotka ovat Oslo 2.sopimuksen mukaan Israelin täydessä hallinnassa.
Kestääkö tämä päätös Knessetin äänestystä, -
on myöskin nykyhallituksen olemassaolon kulmakivi, -
sillä arabipuolue on ilmoittanut jo ennakolta vastustavansa näiden -
neljäntuhannen uudisasunnon rakentamista.
Parlamentin oppositio vastustaa puolestaan -
tuhannen asunnon rakentamista palestiinalaisille -
perustellen sitä palkkiona terroristeille, -
jotka olivat surmanneet ihmisiä Eladin kaupungissa.
Israelin valtion ensimmäinen naispuolinen pääministeri -
Golda Meir onkin ollut palestiinalaisten mielestä juuriltaan palestiinalainen, -
eikä siis juutalainen. Hän oli syntyjään Goldie Mabovitch, -
sittemmin Myerson ja lopulta Meir.
Näiden väitteiden takan oleva Mohammed Hadid,-
perustaa olettamuksensa vuonna 1970 englantilaisen Thames TV:n -
tekemään haastatteluun, jossa rouva Meir oli kertonut olevansa ylpeä -
palestiinalaisesta identiteetistään.
Hän kertoi myös, että hänellä on ollut palestiinalainen passi -
lähes kolmen vuosikymmenen ajan. Se ei tee hänestä palestiinalaista, -
sillä vastaavia passeja oli jokaisella tuolloin, -
siis brittiläisen Palestiinan mandaattiaikana, jolloin alueella asui -
vain palestiinalaisten nimellä olevia juutalaisia, arabeja ja kristittyjä.
Sen passin rouva Meir vaihtoi kylläkin israelilaiseen vastaavaan
heti valtion itsenäistyttyä vuonna 1948.
Palestiinalaiset ovat aiemminkin kunnostautuneet tällaisella -
historiallisten henkilöiden identiteetin muuttamiskampanjoilla.
Jos niihin olisi uskomista, niin Nooasta ja Aabrahamista alkaen -
kaikki vanhan Testamentin patriarkat, mukaan lukien -
kristinuskomme keskeisin henkilö, Jeesus Nasaretilainen, -
ovatkin olleet muslimeja, ja kaikki kirkot ja synagogat moskeijoita.
Entinen pääministeri ja nykyinen oppositiojohtaja, -
Likudin johtaja Benjamin Netayahu vakuutti kannattajilleen, -
että hän ei tule allekirjoittamaan mitään sopimusta syyttäjien kanssa, -
vaan jatkaa taisteluaan loppuun saakka.
Netanyahun mukaan kyse ei ole niinkään syytteistä, vaan politiikasta,
sillä hänelle on useasti väläytetty mahdollisuutta -
välttyä kaikista syytteistä ja mahdollisesta vankeustuomiosta, -
vastineeksi siitä, että hän luopuisi politiikasta muutaman vuoden ajaksi.
Oppositiojohtaja on myös vakuuttunut, -
että nykyinen hallitus kaatuu ennen pitkää ja maa menee uusiin vaaleihin,
sillä se on jo nyt menettänyt parlamentaarisen enemmistön ja -
pysyy pystyssä vain Israelin valtion tuhoamista tavoittelevan -
terroristiryhmän tuella.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle, koko Lähi-itään -
ja aivan erityisesti nyt myös Ukrainan kansalle.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7